Period: Old Babylonian
Genre: Literary
Transliteration:
<SURFACE>
...
amar...
{ŋiš}ilar <unk>...
amar...
ur-saŋ...
{ŋiš}gag <unk>...
amar...
...
dug₄-ga-ni-ta {ŋiš}tukul-zu hul-a mu-ni-in-tag
me šu-ŋa₂ šu ba-ba-ŋu₁₀-ne me-bi abzu-še₃ ba-an-gi₄
ŋiš-hur šu-ŋa₂ šu ba-ba-ŋu₁₀-ne ŋiš-hur-bi abzu-še₃ ba-an-gi₄
dub nam-tar-ra-bi abzu-še₃ ba-an-gi₄ me ab-la₂-e-en
...anzud{mušen}še₃ {d}nin-urta lul-aš ba-an-si
...a-nir im-ŋa₂-ŋa₂
ŋe₂₆-e me-bi šu-ŋu₁₀-uš li-bi₂-kur₉ nam-en-bi nu-ak-e
...e-ne-gin₇ eš₃-e abzu-a nu-mu-un-til
a-a {d}en-ki inim...abzu-a ba-da-an-zu
ur-saŋ {d}nin-urta amar anzud{mušen}de₃ šu-ni bi₂-in-ti
ki {d}en-ki-ka₃-še₃ abzu-še₃ im-ma-da-te
{d}u₄-ta-u₁₈-lu amar anzud{mušen}de₃ abzu-še₃ ba-an-gi₄
en-e ur-saŋ-ra ba-ši-hul₂
a-a {d}en-ki ur-saŋ {d}nin-urta-ra ba-ši-hul₂
en...mi₂ zid mu-un-i-i-de₃
ur-saŋ-e diŋir...diŋir na-me ur₅-gin₇ nu-mu-un-ak-e
mušen {ŋiš}tukul...bi₂-dab₅-ba-še₃
ud me-da ud ul-le₂-še₃ gu₂-bi ŋiri₃-zu...
diŋir gal-gal-e-ne a₂...me-teš₂...
a-a-zu {d}en-lil₂-le...he₂-ak
{d}nin-men-na-ke₄ kiŋ₂-sig₁₀-ga-zu na-an-dim₂-e
za-e-gin₇ ni₂ na-ab-tuku diŋir na-me igi-zu-še₃ šu si sa₂ na-an-sa₂-e
itid-da eš₃-e abzu-a igi-du₈-a e₂-zu saŋ he₂-us₂
...zag gal-la mu-zu he₂-pad₃-de₃
ur-saŋ nam-tar-ra-bi šag₄-bi nu-hul₂
ki-gub-ba-ni a-ŋi₆ i-im-ku₁₀-ku₁₀-ge i-sig₇-sig₇-ge
šag₄-bi niŋ₂ gal-gal i-im-bal-bal šag₄-bi i₃-kur₂-kur₂
inim da-bi nu-ub-tuku-a bar-bi i-im-dug₄-dug₄
ur-saŋ {d}nin-urta igi-bi ki-šar₂-ra ba-ni-in-ŋar
lu₂ na-me nu-ub-dug₄ šag₄-bi zi nu...
en gal {d}en-ki ki ni₂-te-na-ke₄ inim šag₄-bi...
eš₃-e abzu-a a-ŋi₆ mud i-im-tuku₄-tuku₄-e
sukkal {d}<unk> de₃ e₂-e ŋiri₃ mu-un-ru-gu₂
ur-saŋ {d}nin-urta ed₂-de₃ nu-mu-un-še-še
sukkal {d}<unk> de₃-eš₂ šu-ni ba-an-zig₃
{d}en-ki-ke₄ im abzu-a ba-al-gu₇ ba-da-an-dim₂
ki sun₅-na kan₄ abzu-a ba-al-gu₇ ba-da-an-gub
{d}en-ki-ke₄ ki-lul-la-ke₄ mu-un-na-ab-dug₄-dug₄
ki-gub-ba ba-al-gi₄-še₃ ba-da-an-tum₃
ba-al-gu₇ eŋer-ra-ni sa-bi ba-da-an-dab₅
ur-saŋ {d}nin-urta ŋiri₃-bi ba-da-an-gi₄
{d}en-ki nu-zu-gin₇ a-na-am₃ ne-e im-me
umbin-ŋiri₃-bi ki bi₂-in-hur habrud hul ba-da-an-dun
ur-saŋ {d}nin-urta šag₄-bi ba-da-an-šub
ur-saŋ-e...ed₃-de₃ nu-mu-un-zu-am₃
ba-al-gu₇ ŋiri₃...ba-an-sur-sur
en gal...
me...kur-ta mu-ni-in-niŋin₂-niŋin₂ mu-pad₃-de₃
ŋe₂₆-ra saŋ ŋiš ra-ŋu₁₀-uš igi-zu mu-e-ŋar-ra-am₃
...bil₂-ga gal-gal di ŋe₂₆-e bi₂-ib₂-ŋa₂-ŋa₂ ŋe₂₆-e bi₂-ib₂-zi-de₃
za-e ŋe₂₆-ra a-gin₇ igi-zu mu-ŋar-ra
ki-gub-ba-zu a-na-am₃ mu-ra-an-dab₅ a-ra₂-bi a-na-gin₇-nam
nam-kalag-ga-zu me-še₃ ba-an-ŋen nam-ur-saŋ-zu me-a
hur-saŋ gal-gal-e mu-ni-in-gul-gul e-ne-eš₂ a-na-am₃ mu-ed₃-de₃
{d}nin-men-na-ke₄ inim-bi ba-da-an-pad₃
tug₂ bar-ra-na al-bir₇-re <unk>...
{u₂}ug gu₇-gu₇-ŋu₁₀-uš...a-ba-a mu-ra-ab-tum₂
lu₂ saŋ-bi mu-un-bul-bul...za-e a-ba-a mu-ra-ab-tum₂
{d}am-an-ki mu-bi nu-me-a u₄-gu₇-gu₇-nu-de₂-de₂ mu-bi-im
nam-uš₂ šu ŋar nu-tuku-a za-e...mu-ra-ab-tum₂
...

Cuneiform:
<SURFACE>
...
𒀫...
𒄑𒊒<unk>...
𒀫...
𒌨𒊕...
𒄑𒆕<unk>...
𒀫...
...
𒅗𒂵𒉌𒋫𒄑𒆪𒍪𒅆𒌨𒀀𒈬𒉌𒅔𒋳
𒈨𒋗𒂷𒋗𒁀𒁀𒈬𒉈𒈨𒁉𒍪𒀊𒂠𒁀𒀭𒄄
𒄑𒄯𒋗𒂷𒋗𒁀𒁀𒈬𒉈𒄑𒄯𒁉𒍪𒀊𒂠𒁀𒀭𒄄
𒁾𒉆𒋻𒊏𒁉𒍪𒀊𒂠𒁀𒀭𒄄𒈨𒀊𒇲𒂊𒂗
...𒀭𒅎𒂂𒄷𒂠𒀭𒎏𒅁𒈜𒀸𒁀𒀭𒋛
...𒀀𒉪𒅎𒂷𒂷
𒂷𒂊𒈨𒁉𒋗𒈬𒍑𒇷𒉈𒆭𒉆𒂗𒁉𒉡𒀝𒂊
...𒂊𒉈𒁶𒀊𒂊𒍪𒀊𒀀𒉡𒈬𒌧𒌀
𒀀𒀀𒀭𒂗𒆠𒅗...𒍪𒀊𒀀𒁀𒁕𒀭𒍪
𒌨𒊕𒀭𒎏𒅁𒀫𒀭𒅎𒂂𒄷𒉈𒋗𒉌𒉈𒅔𒋾
𒆠𒀭𒂗𒆠𒂵𒂠𒍪𒀊𒂠𒅎𒈠𒁕𒋼
𒀭𒌓𒋫𒍇𒇻𒀫𒀭𒅎𒂂𒄷𒉈𒍪𒀊𒂠𒁀𒀭𒄄
𒂗𒂊𒌨𒊕𒊏𒁀𒅆𒄾
𒀀𒀀𒀭𒂗𒆠𒌨𒊕𒀭𒎏𒅁𒊏𒁀𒅆𒄾
𒂗...𒊩𒍣𒈬𒌧𒄿𒄿𒉈
𒌨𒊕𒂊𒀭...𒀭𒈾𒈨𒄯𒁶𒉡𒈬𒌧𒀝𒂊
𒄷𒄑𒆪...𒉈𒆪𒁀𒂠
𒌓𒈨𒁕𒌓𒌌𒉌𒂠𒄘𒁉𒄊𒍪...
𒀭𒃲𒃲𒂊𒉈𒀉...𒈨𒌨...
𒀀𒀀𒍪𒀭𒂗𒆤𒇷...𒃶𒀝
𒀭𒎏𒃞𒈾𒆤𒆥𒋧𒂵𒍪𒈾𒀭𒁶𒂊
𒍝𒂊𒁶𒉎𒈾𒀊𒌇𒀭𒈾𒈨𒅆𒍪𒂠𒋗𒋛𒁲𒈾𒀭𒁲𒂊
𒌗𒁕𒀊𒂊𒍪𒀊𒀀𒅆𒂃𒀀𒂍𒍪𒊕𒃶𒍑
...𒍠𒃲𒆷𒈬𒍪𒃶𒅆𒊒𒉈
𒌨𒊕𒉆𒋻𒊏𒁉𒊮𒁉𒉡𒄾
𒆠𒁺𒁀𒉌𒀀𒈪𒄿𒅎𒈪𒈪𒄀𒄿𒅊𒅊𒄀
𒊮𒁉𒃻𒃲𒃲𒄿𒅎𒁄𒁄𒊮𒁉𒉌𒉽𒉽
𒅗𒁕𒁉𒉡𒌒𒌇𒀀𒁇𒁉𒄿𒅎𒅗𒅗
𒌨𒊕𒀭𒎏𒅁𒅆𒁉𒆠𒊹𒊏𒁀𒉌𒅔𒃻
𒇽𒈾𒈨𒉡𒌒𒅗𒊮𒁉𒍣𒉡...
𒂗𒃲𒀭𒂗𒆠𒆠𒉎𒋼𒈾𒆤𒅗𒊮𒁉...
𒀊𒂊𒍪𒀊𒀀𒀀𒈪𒄷𒄭𒄿𒅎𒇧𒇧𒂊
𒈛𒀭<unk>𒉈𒂍𒂊𒄊𒈬𒌧𒊒𒄘
𒌨𒊕𒀭𒎏𒅁𒌓𒁺𒉈𒉡𒈬𒌧𒊺𒊺
𒈛𒀭<unk>𒉈𒂠𒋗𒉌𒁀𒀭𒍣
𒀭𒂗𒆠𒆤𒅎𒍪𒀊𒀀𒁀𒀠𒅥𒁀𒁕𒀭𒁶
𒆠𒁔𒈾𒆍𒍪𒀊𒀀𒁀𒀠𒅥𒁀𒁕𒀭𒁺
𒀭𒂗𒆠𒆤𒆠𒈜𒆷𒆤𒈬𒌧𒈾𒀊𒅗𒅗
𒆠𒁺𒁀𒁀𒀠𒄄𒂠𒁀𒁕𒀭𒉐
𒁀𒀠𒅥𒂕𒊏𒉌𒊓𒁉𒁀𒁕𒀭𒆪
𒌨𒊕𒀭𒎏𒅁𒄊𒁉𒁀𒁕𒀭𒄄
𒀭𒂗𒆠𒉡𒍪𒁶𒀀𒈾𒀀𒀭𒉈𒂊𒅎𒈨
𒌢𒄊𒁉𒆠𒉈𒅔𒄯𒆢𒅆𒌨𒁀𒁕𒀭𒂄
𒌨𒊕𒀭𒎏𒅁𒊮𒁉𒁀𒁕𒀭𒊒
𒌨𒊕𒂊...𒇯𒁺𒉈𒉡𒈬𒌧𒍪𒀀𒀭
𒁀𒀠𒅥𒄊...𒁀𒀭𒋩𒋩
𒂗𒃲...
𒈨...𒆳𒋫𒈬𒉌𒅔𒆸𒆸𒈬𒅆𒊒𒉈
𒂷𒊏𒊕𒄑𒊏𒈬𒍑𒅆𒍪𒈬𒂊𒃻𒊏𒀀𒀭
...𒉋𒂵𒃲𒃲𒁲𒂷𒂊𒉈𒌈𒂷𒂷𒂷𒂊𒉈𒌈𒍣𒉈
𒍝𒂊𒂷𒊏𒀀𒁶𒅆𒍪𒈬𒃻𒊏
𒆠𒁺𒁀𒍪𒀀𒈾𒀀𒀭𒈬𒊏𒀭𒆪𒀀𒁺𒁉𒀀𒈾𒁶𒉆
𒉆𒆗𒂵𒍪𒈨𒂠𒁀𒀭𒁺𒉆𒌨𒊕𒍪𒈨𒀀
𒄯𒊕𒃲𒃲𒂊𒈬𒉌𒅔𒄢𒄢𒂊𒉈𒂠𒀀𒈾𒀀𒀭𒈬𒇯𒁺𒉈
𒀭𒎏𒃞𒈾𒆤𒅗𒁉𒁀𒁕𒀭𒅆𒊒
𒌆𒁇𒊏𒈾𒀠𒊯𒊑<unk>...
𒌑𒊌𒅥𒅥𒈬𒍑...𒀀𒁀𒀀𒈬𒊏𒀊𒁺
𒇽𒊕𒁉𒈬𒌧𒇧𒇧...𒍝𒂊𒀀𒁀𒀀𒈬𒊏𒀊𒁺
𒀭𒄠𒀭𒆠𒈬𒁉𒉡𒈨𒀀𒌓𒅥𒅥𒉡𒌤𒌤𒈬𒁉𒅎
𒉆𒌀𒋗𒃻𒉡𒌇𒀀𒍝𒂊...𒈬𒊏𒀊𒁺
...